《霜叶飞·题君善祝发图》
明代·沈宜修

闷怀难表。西风弄，愁人踪迹颠倒。笑弃华发付凄凉，露泣芙蓉倒。梦破柳烟胡蝶晓。沈吟掷镜寒云扫。世事总休休，但倩取幽窗月影，夜半留照。
憔悴，动处非狂，愁时易醉，画里人应知道。绕崖黄叶正纷纷，好共哀猿啸。落蕊楚江君莫恼。芳洲处处悲秋早。自有闲云飞伴，松月山空，桂丛烟渺。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。